SLOVENSKÝ OCHRANÁRSKY SNEM
Staroturský chodník 1, 811 01 Bratislava
www.ochranari.sk, e-mail: mikulas.huba2@gmail.com

Žiadame zachovať a posilniť televíznu reláciu Reportéri
Výzva Slovenského ochranárskeho snemu generálnemu riaditeľovi RTVS J. Rezníkovi

                                                                                                              Bratislava, 12. 1. 2018

Vážený pán generálny riaditeľ,

my, členovia a členky Slovenského ochranárskeho snemu (S-O-S) Vás dôrazne žiadame, aby ste zmenili svoje aktuálne rozhodnutie zrušiť televíznu reláciu Reportéri. Táto relácia sa okrem iného zaoberá aj problematikou ochrany prírody a krajiny, ako aj ochrany a tvorby životného prostredia, čiže prioritným okruhom záujmu nášho snemu. 
Napriek minimálnemu personálnemu a kapacitnému zabezpečeniu robia tvorcovia a tvorkyne Reportérov kvalitnú a celospoločensky mimoriadne záslužnú investigatívnu žurnalistiku. A to je práve žáner, ktorý na Slovensku v súčasnosti potrebujeme ako soľ.
Sme presvedčení a presvedčené, že pozitíva, ktoré relácia Reportéri prináša, sú mnohonásobne väčšie, ako problémy a prípadné nedostatky, ktoré tvorcom relácie vyčítate. Svedčí o tom aj jej divácky ohlas a verejné uznanie. A to napriek skutočnosti, že relácia má nevýhodný (príliš neskorý) vysielací čas. Odporúčame Vám, aby ste prípadné formálne nedostatky odstránili posilnením tvorivého tímu relácie a vytvorením lepších podmienok v rámci Vami riadenej inštitúcie.
Pri každom spore sa autori a autorky relácie snažia dať priestor obom stranám. To, že relácia vyvoláva odpor tých, na prešľapy ktorých poukazuje, je celkom pochopiteľné a je to len dôkazom jej celospoločenskej užitočnosti.
Návrh zlúčiť Reportérov s – inak taktiež kvalitnou – reláciou Občan za dverami považujeme za nešťastný, keďže ide o dva odlišné žánre. Kým Reportéri odkrývajú celospoločenské problémy a systémové zlyhania, Občan za dverami sa venuje diskriminácii a šikanovaniu jednotlivcov.
Vážený pán riaditeľ, z hore uvedených dôvodov sa na Vás obraciame s dôraznou žiadosťou, aby Reportéri zostali samostatnou reláciou, personálne a kapacitne posilnenou, aby sa ďalej zvýšila váha a význam, ktoré už dnes táto relácia má. K tomu by určite pomohla aj zmena vysielacieho času relácie, aby sa vysielala v sledovanejšom čase.
Zároveň si Vás dovoľujeme upozorniť, že verejnoprávna televízia a rozhlas nepatria oligarchom, politikom, politickým stranám, ale ani vedeniu RTVS. Patria nám všetkým: koncesionárom, občanom a občiankam Slovenskej republiky. Považujte preto tento list za otvorený.

Za pochopene Vám vopred ďakujeme.
S pozdravom,
členovia a členky Slovenského ochranárskeho snemu:
Erik Baláž
Martina Barancová - Paulíková
Sabína Barborjak - Galeková
Dušan Bevilaqua
Ladislav Bíro
Zuzana Čaputová
Michal Deraj
Tomáš Derka
Ján Dobšovič

Viera Dubačová
Elena Fatulová
Karol Fröhlich
Fero Guldan
Fedor Gömöry
Ján Hanušin
Ladislav Hegyi
Boris Hochel
Martin Hojsík (N)
Zuzana Homolová
Mikuláš Huba
Kristína Hudeková
Zuzana Hudeková
Vladimír Ira
Ján Kadlečík
Peter Klučka
Ľubica Kolková
Mária Kozová
Ľubica Krištofová
Zuzana Kronerová
Ján Lacika
Ľubica Lacinová
Daniel Lešinský
Milan Lichý
Branislav Líška
Richard Medal
Klaudia Medalová
Juraj Melichár (N)
Juraj Mesík
Vladimír Mokráň
Juraj Nvota
Samuel Pačenovský
Soňa Párnická
Daniel Pastirčák
Jana Pavlíková
Tomáš Peciar
Henrich Pifko
Ľudmila Priehodová
Koloman Prónay
Juraj Rizman
Samuel Smetana
Eva Stanková
Drahoš D. Stano
Peter Straka
Boris Strečanský
Štefan Szabó
Silvia Szabóová
Ján Szöllös
Jaromír Šíbl
Jozef Šibík
Katarína Šimončičová
Pavel Šremer
Lucia Štasselová
Eulalia Štefanová
Peter Tatár 
Ján Topercer

Ľubica Trubíniová
Marcel Uhrin
Marcel Zajac
Anna Zemanová
Pavol Ziman

-----------------------------------------------

Pozn.:
Stručné CV členov a členiek nájdete na http://www.ochranari.sk/o-nas/clenovia-clenky.
(N) – dosiaľ nie je členom S-O-S.